Is-serje televiżiva The Crown kisbet suċċess kbir f'serata b'differenza li xxandret b'mod virtwali tal-Global Globes għal din is-sena, fejn fost oħrajn kisbet rikonoxximent għal aħjar serje televiżiva. The Crown kiseb ukoll rikonoxximent għal aħjar attriċi minn Emma Corrin li ħadmet il-parti tal-prinċipessa Diana. The Queen's Gambit ukoll irċieva żewġ rikonoxximenti mportanti fosthom l-aħjar serje televiżiva bl-aħjar stampa u l-aħjar interpretazzjoni mill-attriċi Anya Taylor-Joy. Fost diversi rebbieħa oħra kien hemm ukoll Nomadland u Borat li reħbu l-aħjar drama film u l-aħjar musical rispettivament. Intant id-direttriċi Chloe Zhao ġiet rikonoxxuta bħala l-aħjar direttriċi u tagħmilha t-tieni mara li rebħet din il-kategorija fl-istorja wara Barbra Streisand fl-1983. Din is-sena ċ-ċerimonja kienet differenti mis-snin preċendenti fejn iż-żewġ preżentaturi ppreżentaw is-serata minn żewġ postijiet separati. Filwaqt li dawk nominati kienu preżenti b'mod virtwali minn madwar id-dinja.